Gheorghe Mustață a fost invitatul telefonic al lui Cristi Coste la emisiunea FANATIK SUPERLIGA, unde au discutat despre accidentarea lui Octavian Popescu. Emisiunea este în direct, pe website, în fiecare luni, marți și vineri, de la 10:30.
Octavian Popescu nu s-ar fi operat pentru că bucureștenii doreau să-și mențină sportivitatea în competiție. Gheorghe Mustață a spus că tânărul atacant de 21 de ani a fost menținut pentru regula U21.
„Octavian Popescu trebuia să se opereze de mult. Noi nu prea am stat bine la capitolul U21. Dacă noi mergem pe varianta asta și nu tratăm campionatul cu seriozitate și băgăm copii de la juniori, se spune ‘A, gata, fac jocurile la alții’. Nu prea ai, în afară de ei (n.r. Radaslavescu sau Popescu), nu prea ai.
Din punctul meu de vedere, e foarte bine ce a făcut Tavi. Nu cred că trebuie să intrăm pe ideea ‘Dom’le, de ce nu pleacă’. E ok, se operează băiatul, vrea să muncească. Nu mai are niciun rost să discutăm despre cazul asta. Important este că tratăm campionatul cu serioziate“, a spus Gheorghe Mustață.
Gheorghe Mustață a spus și de ce nu au intrat deja în vacanță fotbaliștii FCSB-ului, deși sunt campioni. Conform liderului de galerie al Peluzei Nord, aceștia trebuie să rămână în formă pentru EURO 2024.
„Sunt toți jucătorii pe teren, în afară de Ngezana. Dacă jucăm cu rezervele spunea lumea că ne batem joc de competiție. Lasă-i să joace pe toți. Eu nu aș fi de acord cu acest lucru. Sunt de acord să se termine competiția cu toți jucătorii. Mi se pare corect.
Mi se pare corect ca acest campionat, indiferent că l-ai luat sau nu, să îl tratezi cu seriozitate. Nu cu vrăjeală cum a fost acum 3-4 ani, că juca cu echipa a două, juca cu juniorii. Nu mi se pare corect, joacă cu ce ai. Nu sunt de acord cu chestiile astea. Joacă fotbal, pentru asta ești plătit.
După va veni selecționerul și va spune ‘Păi ai stat două săptămâni, ce mai joci?’. De Coman, de Șut, de Olaru, care cred că vor fi chemați la echipa națională. Dacă tu stai acasă și nu faci pregătiri, ai două săptămâni vacanță, cum te prezinți la campionatul european?
Nu, din punctul meu de vedere trebuie tratat cu seriozitate. Nu stăm noi de Dan Petrescu, ce a fost a fost. Și-ar fi cerut și scuze, că n-a spus ceva agresiv“, a mai adăugat Gheorghe Mustață, în exclusivitate.